CELEX: C2007/140/56
Language: da
Date: 2007-06-23 00:00:00
Title: Sag T-126/07: Sag anlagt den 20. april 2007 — Allos Walter Lang mod KHIM — Kokoriko (Coco Rico)

23.6.2007   
            
            
               DA
            
            
               Den Europæiske Unions Tidende
            
            
               C 140/33
            
         Sag anlagt den 20. april 2007 — Allos Walter Lang mod KHIM — Kokoriko (Coco Rico)
   (Sag T-126/07)
   (2007/C 140/56)
   Stævningen er affattet på tysk
   Parter
   
      Sagsøger: Allos Walter Lang GmbH (Mariendrebber, Forbundsrepublikken Tyskland) (ved Rechtsanwalt H. Heldt)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: KOKORIKO, Ltda
   Sagsøgerens påstande
   
               —
            
            
               Sagen udsættes indtil der er truffet en retskraftig afgørelse om de for Harmoniseringskontoret indbragte påstande om ugyldighed i sag nr. 2069 C og i sag nr. 2070 C.
            
         
               —
            
            
               Afgørelse truffet den 31. maj 2006 af Indsigelsesafdelingen i sag B 69 6684 og afgørelse truffet den 16. februar 2007 af Andet Appelkammer ved Kontoret for Harmonisering i det Indre Marked (Varemærker og Design) i sag R 1047/2006-2 annulleres, og sagen hjemvises til appelkammeret med henblik på fornyet afgørelse.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: Allos Walter Lang GmbH
   
      Det omhandlede EF-varemærke: Ordmærket »Coco Rico« for varer i klasse 30 (ansøgning nr. 2 949 899).
   
      Indehaver af det i indsigelsessagen påberåbte varemærke eller tegn: KOKORIKO, Ltda.
   
      De i indsigelsessagen påberåbte varemærker eller tegn: Ordmærket »KOKORIKO« (EF-varemærke nr. 101 386) for varer og tjenesteydelser i klasse 29, 30 og 42, og figurmærket »KOKORIKO« (EF-varemærke nr. 101 626) for varer og tjenesteydelser i klasse 29, 30 og 42.
   
      Indsigelsesafdelingens afgørelse: Indsigelsen taget til følge og afslag på ansøgningen.
   
      Appelkammerets afgørelse: Afslag på klagen.
   
      Søgsmålsgrunde: Appelkammeret har ved sin afgørelse ikke taget hensyn til den af sagsøgeren fremsatte påstand om at varemærkerne, der påberåbtes i indsigelsessagerne, erklæres ugyldige. Efter sagsøgerens opfattelse foreligger der ikke længere en registreringshindring i henhold til artikel 8, stk. 1, litra b), i forordning (EF) nr. 40/94 (1) med hensyn til den af sagsøgeren begærede registrering, såfremt varemærkerne, der påberåbtes i indsigelsessagerne, erklæres ugyldige.
   
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).